પાટણવાવ પંથકના ભાડેર ગામેથી જીવનભાઈ સાંગાણી નામના પાટીદાર આધેડનું અપહરણ કરી ઘાતકી હત્યા બાદ મૃતદેહને જૂનાગઢ નજીક નાંદરખી ગામે ફેંકી દેવાના હિચકારા બનાવના પડઘા હજુ સમ્યા નથી. રવિવારે ધોરાજી ખાતે સાંસ્કૃતિક ભવનમાં યોજાયેલી સદ્દગતની પ્રાર્થના સભામાં હાજર અગ્રણીઓએ પોલીસ તંત્રની કામગીરી સામે આક્રોશ વ્યક્ત કર્યો હતો. અને પાટણવાવ પોલીસ પ્રજાને બદલે ગુંડાઓને રક્ષણ આપતું હોય તેવા તેજાબી નિવેદનો પણ પડઘાયા હતા.